Babelscape/SREDFM huggingface dataset:
Μαλάγινα

Τα Μαλάγινα, γνωστά κατά τους ύστερους χρόνους ως Μελάγγεια, ήταν βυζαντινή διοικητική περιοχή στην κοιλάδα του ποταμού Σαγγάριου, στη Βόρεια Βιθυνία, η οποία χρησίμευε ως σημαντική τοποθεσία στρατοπέδευσης και οχυρωμένο στρατόπεδο ("άπληκτον") του βυζαντινού στρατού. 

Τα Μαλάγινα ήσαν το πλησιέστερο "άπληκτον" στην αυτοκρατορική πρωτεύουσα, Κωνσταντινούπολη, και συνεπώς ήταν μείζονος σημασίας κατά την διάρκεια αυτοκρατορικών εκστρατειών με κατεύθυνση την Ανατολή: εκεί ήταν όπου οι στρατοί των ισχυρών θεμάτων των "Ανατολικών", του "Οψικίου" και των "Θρακησίων" συναντούσαν τον αυτοκράτορα. Η περιοχή αποτελούσε, επίσης, την τοποθεσία των σημαντικότερων ιπποφορβείων ("μιτάτα") στη Μικρά Ασία. 

Πρώτη αναφορά προς αυτό στις ιστορικές πηγές γίνεται το 798, όταν η Αυτοκράτειρα Ειρήνη συγκέντρωσε στρατό στη συγκεκριμένη τοποθεσία. Τα Μαλάγινα δέχθηκαν επίθεση από τους Άραβες το 798, το 860 και προς το 875. Κατά την διάρκεια του 12ου αιώνα, ο Αυτοκράτορας Μανουήλ Α΄ Κομνηνός επιδιόρθωσε τις οχυρώσεις του κύριου φρουρίου της περιοχής, στη Μεταβολή, το οποίο και χρησιμοποίησε ως στρατόπεδο για τις εκστρατείες του εναντίον του Σελτζουκικού Σουλτανάτου του Ικονίου.

Κατά την διάρκεια της περιόδου βασιλείας των Αγγέλων, κατέστη ξεχωριστή επαρχία, της οποίας ο κυβερνήτης έφερε τον τίτλο του "δούκα" και του "στρατοπεδάρχη". Κατά την διάρκεια της ίδιας περιόδου, αναφέρεται ως αρχιεπισκοπή, προτού αναβαθμιστεί σε μητρόπολη κατά την διάρκεια της περιόδου βασιλείας των Λασκαριδών.
Δημοκρατία της Βέντα

Η Βέντα (επίσημο όνομα: Δημοκρατία της Βέντα) ήταν Μπαντουστάν στο βόρειο τμήμα της Νότιας Αφρικής, κοντά στα νοτιοαφρικανικά σύνορα με τη Ζιμπάμπουε προς τα βόρεια, ενώ στα νότια και ανατολικά, μοιραζόταν ένα μακρύ σύνορο με άλλη πατρίδα των μαύρων, την Γκαζανκουλού. Είναι τώρα μέρος της επαρχίας Λιμπόπο. Η Βέντα ιδρύθηκε ως πατρίδα από την κυβέρνηση της Νότιας Αφρικής για τους Βέντα, ομιλητές της γλώσσας Βέντα. Τα Ηνωμένα Έθνη και η διεθνής κοινότητα αρνήθηκε να αναγνωρίσει τη Βέντα (ή οποιαδήποτε άλλο Μπαντουστάν) ως ανεξάρτητο κράτος.
Λεμπόβα

μικρογραφία|Θέση της Λεμπόβα στο χάρτη της Νότιας Αφρικής
μικρογραφία|Σημαία
Η Λεμπόβα ήταν μπαντουστάν («πατρίδα») που βρίσκεται στο Τρανσβάαλ, στη βορειοανατολική Νότια Αφρική. Το Σεσέγκο αρχικά λειτούργησε ως πρωτεύουσα της Λεμπόβα, ενώ το χτισμένο για σκοπό Λεμποβακγκόμο ήταν υπό κατασκευή. Χορηγήθηκε εσωτερική αυτοκυβέρνηση στις 2 οκτωβρίου 1972 και κυβερνήθηκε για μεγάλο μέρος της ύπαρξής της από τον Σέντρικ Φατούντι. Η Λεμπόβα ενσωματώθηκε στη Νότια Αφρική, το 1994. Έγινε μέρος της επαρχίας Λιμπόπο. Το έδαφος δεν ήταν συνεχές, χωριζόμενο σε δύο μεγάλες και αρκετές μικρές μερίδες.

Παρόλο που η Λεμπόβα περιλάμβανε εκτάσεις της Σεκουκούνιλαντ και θεωρήθηκε ως ένα σπίτι για φυλές που ομιλούσαν τα Βόρεια Σόθο όπως οι Πέντι, ήταν επίσης το σπίτι για τα διάφορες φυλές που δεν ομιλούσαν τα Βόρεια Σόθο, συμπεριλαμβανομένης των Βόρειων Ντεμπέλε, Μπατσουάνα και ΒαΤσόνγκα.
Νέες τεχνολογίες

Νέες τεχνολογίες ή Αναδυόμενες τεχνολογίες είναι τεχνολογίες που θεωρούνται ικανές να αλλάξουν την κατάσταση των πραγμάτων. Πρόκειται για γενικά νέες τεχνολογίες με συμπεριλαμβανόμενες παλαιότερες τεχνολογίες που παραμένουν αμφιλεγόμενες και δεν έχουν αξιοποιηθεί πλήρως, όπως η προεμφυτευτική γενετική διάγνωση και γονιδιακή θεραπεία που χρονολογούνται από το 1989 και το 1990 αντίστοιχα.

Οι νέες τεχνολογίες χαρακτηρίζονται από παντελείς καινοτομίες, σχετικά ταχεία ανάπτυξη, συνέχεια, εμφανή αντίκτυπο, αλλά και αβεβαιότητα και ασάφεια. Με άλλα λόγια, μια νέα τεχνολογία αποτελεί "μια παντελή καινοτομία και σχετικά ταχύτατα αναπτυσσόμενη τεχνολογία που χαρακτηρίζεται από κάποιο βαθμό χρονικής συνέχειας και τη δυνατότητα να πραγματοποιήσει σημαντικές αλλαγές στην κοινωνικο-οικονομική περιοχή της σφαίρας επιρροής της όπως στη σύνθεση των φορέων, οργανισμών και πρότυπων αλληλεπιδράσεων μεταξύ αυτών, μαζί με τις σχετικές γνώσεις για τις παραγωγικές διαδικασίες. Η μέγιστη επίδραση, ωστόσο, βρίσκεται στο μέλλον οπότε το παρόν παραμένει αβέβαιο και ασαφές.".

Οι νέες τεχνολογίες είναι εκπαιδευτικές τεχνολογίες,τεχνολογίες των πληροφοριών, η νανοτεχνολογία, η βιοτεχνολογία, οιγνωστικές επιστήμες, η ψυχοτεχνολογία, η ρομποτική και η τεχνητή νοημοσύνη.

Τα νέα τεχνολογικά πεδία μπορεί να είναι αποτέλεσμα της τεχνολογικής σύγκλισης διαφορετικών συστημάτων που αναπτύσσονται με παρόμοιες επιδιώξεις. Η σύγκλιση σημαίνει προσέγγιση προηγουμένως ξεχωριστών τεχνολογιών όπως οι φωνητικές (σταθερής και κινητής τηλεφωνίας), δεδομένων (και παράγωγων εφαρμογών) και βίντεο μαζί, έτσι ώστε να αξιοποιούνται κοινοί πόροι και να λειτουργούν συνεργικά προς νέα επιτεύγματα.

Είναι οι τεχνικές καινοτομίες που αντιπροσωπεύουν προοδευτικές εξελίξεις μέσα σε ένα πεδίο και είναι ανταγωνιστικό πλεονέκτημα. Οι συγκλίνουσες τεχνολογίες αντιπροσωπεύουν προηγουμένως διακριτά πεδία τα οποία φαίνεται πως έχουν δρομολογηθεί προς ενίσχυση της διασύνδεσης και συνεργασίας. Ανεξάρτητα από την ένταση των επιπτώσεων, την επιρροή και την οικονομική βιωσιμότητα των νέων και συγκλινουσών τεχνολογιών.
Ποδοσφαιρική Ομοσπονδία Γκάνας

Η Ποδοσφαιρική Ομοσπονδία Γκάνας (αγγλικά: "Ghana Football Association", GFA) είναι το όργανο διοίκησης του ποδοσφαίρου στην Γκάνα. Εδρεύει στο Κουμάσι. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Γκάνας.
Γκέρντα Τάρο

Η Gerta Pohorylle (1 Αυγούστου 1910 - 26 Ιουλίου 1937), γνωστή επαγγελματικά ως Γκέρντα Τάρο, ήταν μια Γερμανίδα πολεμική φωτογράφος που δραστηριοποιήθηκε κατά την διάρκεια του ισπανικού Εμφυλίου Πολέμου. Θεωρείται η πρώτη γυναίκα φωτορεπόρτερ που κάλυπτε τα γεγονότα από την πρώτη γραμμή του πολέμου και που πέθανε πάνω στο καθήκον. Η Τάρο ήταν η σύντροφος και η συνεργάτης του φωτογράφου Endre Friedmann, και συνείσφερε στην πρώιμη δουλειά του φωτογράφου με το ψευδώνυμο "Robert Capa".

*"Exhibition - Gerda Taro - This is War exhibition at the Barbican", "Magnum Photos", accessed 1 August 2018.
Πρωτάθλημα ποδοσφαίρου Γουινέας

Το Πρωτάθλημα ποδοσφαίρου Γουινέας (γαλλικά: "Championnat de Guinée de football") αποτελεί την ανώτατη εθνική κατηγορία στο σύστημα ποδοσφαιρικών πρωταθλημάτων Γουινέας. Υπεύθυνη για τη διεξαγωγή της διοργάνωσης είναι η Ομοσπονδία Ποδοσφαίρου Γουινέας.
Πρωτάθλημα ποδοσφαίρου Μάλι

Η Πρωτάθλημα ποδοσφαίρου Μάλι (γαλλικά: "Championnat du Mali de football") αποτελεί την ανώτατη εθνική κατηγορία στο σύστημα ποδοσφαιρικών πρωταθλημάτων Μάλι. Υπεύθυνη για τη διεξαγωγή της διοργάνωσης είναι η Ομοσπονδία Ποδοσφαίρου Μάλι.
Γιοχάνες Φέτερ

Ο Γιοχάνες Φέτερ (γέννηση: 26 Μαρτίου 1993) είναι Γερμανός αθλητής του στίβου.

Ο Φέτερ στο [[Παγκόσμιο Πρωτάθλημα Στίβου 2017]].
Κάστρο του Ζερζεβάν

Το Κάστρο του Ζερζεβάν ( ), επίσης γνωστό ως Κάστρο Σαμαχί, είναι ερειπωμένο ανατολικό ρωμαϊκό κάστρο, πρώην σημαντικό στρατόπεδο, στην Επαρχία του Ντιγιάρμπακιρ, στη Νοτιοανατολική Τουρκία. Αρχαιολογικές ανασκαφές οι οποίες έλαβαν χώρα στην συγκεκριμένη τοποθεσία αποκάλυψαν την ύπαρξη υπόγειων κατασκευών, μεταξύ των οποίων ένας ναός αφιερωμένος στον Μιθραϊσμό, μία μυστηριακή θρησκεία. Το κάστρο χρησιμοποιήθηκε ως κατοικημένος οικισμός από την δεκαετία του 1890 έως την δεκαετία του 1960. Η τοποθεσία είναι τμηματικά προσβάσιμη στο κοινό.
Οδός Στασικράτους

Η Οδός Στασικράτους (), είναι σημαντικός εμπορικός δρόμος που βρίσκεται στο κέντρο της Λευκωσίας της Κύπρου.

Βρίσκεται πίσω από τη Λεωφόρο Μακαρίου. Η οδός αρχίζει από την διασταύρωση της λεωφόρου Σπύρου Κυπριανού και της λεωφόρου Μακαρίου. Η οδός Στασικράτους, φιλοξενεί μια σειρά από διεθνώς αναγνωρισμένα εμπορικά σήματα. Έχει χαρακτηριστεί ως μια από τους πιο γνωστές οδούς της Ανατολικής Μεσογείου.
Λεωφόρος Θεμιστοκλή Δέρβη

Η Λεωφόρος Θεμιστοκλή Δέρβη () είναι σημαντικός εμπορικός δρόμος που βρίσκεται στο κέντρο της Λευκωσίας της Κύπρου. Η λεωφόρος  φιλοξενεί μια σειρά από διεθνώς αναγνωρισμένα εμπορικά σήματα. Περιλαμβάνει επίσης πολλές καφετέριες και εστιατόρια. Έχει χαρακτηριστεί ως ένας από τους πιο διάσημους δρόμους της Ανατολικής Μεσογείου με μια εξαιρετική ανάπτυξη τα τελευταία 5 χρόνια. Υπάρχουν 3 θέσεις στάθμευσης δίπλα από την λεωφόρο. Επίσης, φιλοξενεί τα κεντρικά γραφεία της Τράπεζας Πειραιώς Κύπρου (πρώην Arab Bank).
Μηλικούρι

Το Μηλικούρι είναι κοινότητα της επαρχίας Λευκωσίας στην Κύπρο.
Ομοσπονδία Ποδοσφαίρου Μάλι

thumb|100px|Παλαιό λογότυπο

Η Ομοσπονδία Ποδοσφαίρου Μάλι (αγγλικά: "Fédération Malienne de Football", FMF) είναι το όργανο διοίκησης του ποδοσφαίρου στο Μάλι. Εδρεύει στο Μπαμακό. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Μάλι.
Τίχομιρ Ιβάνοφ

Ο Τίχομιρ Ιβάνοφ είναι Βούλγαρος αθλητής του στίβου.

Στο Ευρωπαϊκό Πρωτάθλημα Κλειστού Στίβου 2017 στο Βελιγράδι, κατατάχθηκε 4ος με επίδοση 2.27 μ.

Στα προκριματικά του Παγκοσμίου Πρωταθλήματος 2017 στο Λονδίνο με επίδοση 2.31 και ατομικό ρεκόρ κατάφερε να προκριθεί στον τελικό. Στον τελικό δεν κατάφερε να σημειώσει καμία προσπάθεια.
Γιάρμιλα Κρατοχβίλοβα

Η Γιάρμιλα Κρατοχβίλοβα ("Jarmila Kratochvílová", γενν. 26 Ιανουαρίου 1951 στην κωμόπολη Γκόλτσουφ Γιένικοφ), αναγραφόμενη στα ελληνικά και ως Κρατοσβίλοβα, είναι πρώην αθλήτρια της Τσεχοσλοβακίας, και συγκεκριμένα δρομέας μεσαίων αποστάσεων και παρατεταμένης ταχύτητας. Πήρε το χρυσό μετάλλιο τόσο στα 400 μέτρα, όσο και στα 800 μέτρα στο πρώτο στην ιστορία Παγκόσμιο Πρωτάθλημα Στίβου (Ελσίνκι 1983), το ένα με παγκόσμιο ρεκόρ. Το ίδιο έτος σημείωσε ένα ιστορικό παγκόσμιο ρεκόρ γυναικών στον δρόμο των 800 μέτρων, που παραμένει ακατάρριπτο μέχρι σήμερα και είναι το παλαιότερο ακατάρριπτο ρεκόρ σε ατομικό αγώνισμα στίβου σε άνδρες και γυναίκες.
Ουρανία Ρεμπούλη

Η Ουρανία Ρεμπούλη γνωστή και ως Ράνια Ρεμπούλη είναι Ελληνίδα μαραθωνοδρόμος . Γεννήθηκε στις 16 Μαΐου 1989. Κατάγεται από τη Λέρο και τρέχει με τα χρώματα του Συλλόγου ΑΓΕΣ Κάμειρος. Από μικρή ηλικία έδειξε την κλίση της σε αγώνες αντοχής και ξεχώριζε για τις επιδόσεις της. Είναι απόφοιτος της Γυμναστικής Ακαδημίας Αθηνών ΤΕΦΑΑ . Εκπροσώπησε την Ελλάδα στους Ολυμπιακούς αγώνες της Βραζιλίας το 2016, καθώς νωρίτερα στον Μαραθώνιο του Βερολίνου είχε πιάσει το όριο, τερματίζοντας με χρόνο 2.39'52".
Τζο Κολκάχουν

Ο Τζο Κολκάχουν (Joseph William 'Joe' Colquhoun, 7 Νοεμβρίου 1926 – 13 Απριλίου 1987) ήταν Βρετανός συγγραφέας και καλλιτέχνης εικονογραφημένων ιστοριών (κόμικς) γνωστός περισσότερο για το έργο του με τίτλο "Charley's War" στο εβδομαδιαίο περιοδικό "Battle Picture". Ακόμη ήταν ο πρώτος εικονογράφος της ποδοσφαιρικής σειράς Roy of the Rovers.
Σανκάρα Βαριγιάρ

Ο Σανκάρα Βαριγιάρ (Śaṅkara Vāriyar, π. 1500 - π. 1560) ήταν αστρονόμος-μαθηματικός της σχολής αστρονομίας και μαθηματικών της Κεράλα. Η οικογένειά του απασχολούταν ως βοηθοί ναών στον ναό του Σίβα στο Τρκουταβέλι κοντά στο σύγχρονο Οτταπαλάμ.
Γκανγκέσα Ουπαντγιάγια

Ο Γκανγκέσα Ουπαντγιάγια (σανσκριτικά: गंगेश उपाध्याय, "Gaṅgeśa Upādhyāya", έζησε στα τέλη του 14ου αιώνα) ήταν Ινδός μαθηματικός και φιλόσοφος από το βασίλειο της Μιθίλα. Ίδρυσε τη σχολή Νάβια-Νιάγια ("Νέα Λογική"). Το "Ταττβατσινταμάνι" (Το Στολίδι της Σκέψης σχετικά με τη Φύση των Πραγμάτων), επίσης γνωστό ως Πραμανατσινταμάνι (Το Στολίδι της Σκέψης σχετικά με τη Μέση Έγκυρη Γνώση), είναι το βασικό κείμενο για όλες τις νεότερες εξελίξεις. Ο λογικιστές αυτής της σχολής ενδιαφέρονταν κυρίως για τον καθορισμό των όρων και των εννοιών που σχετίζονται με μη-δυαδικές λογικές κατηγορίες.
Ιππικός αγώνας της Σίνι

Tην πρώτη Κυριακή του Αυγούστου διεξάγεται στην πόλη Σίνι, στη Κροατία, ο Ιππικός αγώνας της Σίνι (στα κροατικά: Sinjska alka).

Σ’ αυτόν τον αγώνα οι συμμετέχοντες προσπαθούν να χτυπήσουν με τα κοντάρια τους ενώ τρέχουν με καλπασμό με τα άλογά τους ένα μεταλλικό δακτύλιο, την alka, που κρέμεται από ένα σχοινί. Η alka χωρίζεται σε επιμέρους τμήματα και ανάλογα με το μέρος που θα χτυπήσει ο αναβάτης με το κοντάρι θα πάρει και περισσότερους βαθμούς. 

Ο αγώνας διεξάγεται σε ανάμνηση της νίκης των Κροατών και των Βενετών κατά των Οθωμανών στις 14 Αυγούστου 1715 όταν 700 περίπου Κροάτες μαζί με μικρότερο αριθμό Βενετών κατάφεραν να υπερασπιστούν το Σίνι αν και είχαν απέναντι τους 60.000 Οθωμανούς στρατιώτες του Mehmed-paša Ćelić. Με την νίκη αυτή οι Βενετοί επανέκτησαν τον έλεγχο στη Σίνι και την ενσωμάτωσαν στη Βενετική Δαλματία, σύμφωνα με τους όρους της Συνθήκης του Πασάροβιτς (Treaty of Passarowitz).

Το 2010 ο ιππικός αγώνας της Σίνι συμπεριελήφθη στον Κατάλογο Άυλης Πολιτιστικής Κληρονομιάς της Ουνέσκο.
Ποδοσφαιρική Ένωση Σαξονίας

Η Ποδοσφαιρική Ένωση Σαξονίας (γερμανικά: "Sächsischer Fußball-Verband", SFV) είναι διοικητικό όργανο όσον αφορά το άθλημα του ποδοσφαίρου στο γερμανικό κρατίδιο της Σαξονίας. Η έδρα της βρίσκεται στη Λειψία και είναι υπεύθυνη για τη διεξαγωγή των ποδοσφαιρικών διοργανώσεων του κρατιδίου, των πρωταθλημάτων όπως και του θεσμού του κυπέλλου. H SFV υπάγεται στη Βορειοανατολική Γερμανική Ποδοσφαιρική Ένωση και αποτελεί ένα από τα 21 μέλη της Γερμανικής Ποδοσφαιρικής Ομοσπονδίας.
Κώστας Καντζιλιέρης

Ο Κώστας Καντζιλιέρης (1945) γεννήθηκε στην Τσερνίτσα (Αρτεμισία) Μεσσηνίας. Είναι Έλληνας ερμηνευτής και ερευνητής δημοτικών τραγουδιών. 
. 

Η φωνή του αποτελεί μια από τις μεγαλύτερες ελληνικές φωνές με ανεπανάληπτο , ρωμαλέο και δωρικο Μεγαλείο.
Ποδοσφαιρική Ομοσπονδία Σκάνια

Η Ποδοσφαιρική Ομοσπονδία Σκάνια (σουηδικά: "Skånes Fotbollförbund", Skånes FF) είναι ο οργανισμός που διατηρεί την εποπτεία του αθλήματος του ποδοσφαίρου στην Κομητεία της Σκάνια και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε στις 23 Μαρτίου του 1919 και σήμερα έχει 376 μέλη.

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Μάλμε και ο πρόεδρός της είναι ο Κένετ Τάλινγκερ.
Καθεδρικός Ναός των Συρακουσών

Ο Καθεδρικός Ναός των Συρακουσών (ιταλικά: "Duomo di Siracusa"), επίσημα αποκαλούμενος Καθεδρικός Μητροπολιτικός Ναός της Γεννήσεως της Θεοτόκου ("Cattedrale metropolitana della Natività di Maria Santissima"), είναι μια αρχαία Καθολική εκκλησία στις Συρακούσες της Σικελίας, έδρα της Ρωμαιοκαθολικής Αρχιεπισκοπής των Συρακουσών. Στην αρχαιότητα, το κτίσμα αποτελούσε ένα ελληνικό ναό δωρικού ρυθμού, και, γι΄αυτόν το λόγο, χαρακτηρίστηκε ως ένα μνημείο παγκόσμιας πολιτιστικής κληρονομιάς της ΟΥΝΕΣΚΟ το 2005.
Ο καθεδρικός ναός βρίσκεται στον ιστορικό πυρήνα της πόλης, στο νησί της Ορτυγίας.
Τζαγκανάθα Σάμρατ

Ο Παντίτα Τζαγκανάθα Σάμρατ (1652-1744) ήταν Ινδός αστρονόμος και μαθηματικός, που υπηρέτησε στην αυλή του Τζάι Σινγκ Β΄ και ήταν επίσης ο γκουρού του.

Ο Τζαγκανάθ, του οποίου το όνομα του πατέρα του ήταν Γκανέσα, ενώ ο παππούς του ονομαζόταν Βιθάλα ήταν από Βεδική οικογένεια που καταγόταν αρχικά από τη Μαχαράστρα.

Με πρόταση του Τζάι Σινγκ, έμαθε αραβικά και περσικά, προκειμένου να σπουδάσει Ισλαμική αστρονομία. Καθώς έμαθε άπταιστα αυτές τις γλώσσες, μετέφρασε κείμενα σε αυτές τις γλώσσες στα Σανσκριτικά. Οι μεταφράσεις αυτές περιλαμβάνουν:

* "Ρεχά-γκανίτα", μετάφραση των "Στοιχείων" του Ευκλείδη από την μετάφραση του ίδιου έργου από τον Νασίρ αλ-Ντιν αλ-Τούσι στα αραβικά. Για αυτό το έργο, έπρεπε να δημιουργήσει περισσότερα από εκατό Σανσκριτικά μαθηματικούς όρους
* "Σιντχάντα-σάρα-καουστούμπα", μετάφραση της "Σύνταξις" του Πτολεμαίου από την αραβική έκδοση του Νασίρ αλ-Ντιν αλ-Τουσί.

Τα πρωτότυπα έργα του περιλαμβάνουν:

* "Σιντχάντα-σάμρατ," το οποίο περιγράφει τα αστρονομικά όργανα, το σχεδιασμό και την κατασκευή τους, και τις παρατηρήσεις τους. Περιγράφει επίσης τη χρήση αυτών των παρατηρήσεων στη διόρθωση των παραμέτρων και την προετοιμασία των ημερολογίων. Αναφέρει πως ο Τζάι Σινγκ, ο οποίος νωρίτερα χρησιμοποίησε αστρονομικά όργανα (όπως ο αστρολάβος) φτιαγμένα από μέταλλο, αργότερα άλλαξε σε τεράστια υπαίθρια παρατηρητήρια, όπως το Τζαντάρ Μαντάρ), καθώς ήταν ακριβέστερα, και επίσης ήταν φτιαγμένα επίσης από πέτρα και κονίαμα αντί για τούβλο, για να ελαχιστοποιήσουν τις επιπτώσεις από τη φθορά, το δάκρυ και το κλίμα.
*"Γιάντρα-πρακάρα", το οποίο περιγράφει τα αστρονομικά όργανα, μετρήσεις, υπολογισμούς κτλ.. πιο αναλυτικά και επίσης αναφέρει τις παρατηρήσεις που έγιναν από αυτόν.

Ο Τζαγκανάθα έκρινε ότι όταν η θεωρία και η παρατήρηση διέφεραν, η παρατήρηση ήταν η αληθινή πραμάνα και υπερίσχυε της θεωρίας. Ενώ ο ίδιος χρησιμοποίησε και περίγραψε μια σειρά από αστρονομικά όργανα, τα τηλεσκόπια δεν ήταν ένα από αυτά.
Ρουμανικό Κοιμητήριο του Σουλτσμάτ

Το Ρουμανικό Κοιμητήριο του Σουλτσμάτ (γαλλικά: "Cimetière roumain de Soultzmatt") είναι ιστορικό μνημείο ευρισκόμενο στο Σουλτσμάτ, εντός του νομού του Άνω Ρήνου, στη Γαλλία.
Ποδοσφαιρική Ομοσπονδία Στοκχόλμης

Η Ποδοσφαιρική Ομοσπονδία Στοκχόλμης (σουηδικά: "Stockholms Fotbollförbund", StFF) είναι ο οργανισμός που διατηρεί την εποπτεία του αθλήματος του ποδοσφαίρου στην Κομητεία της Στοκχόλμης και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε στις 29 Μαρτίου του 1917 και σήμερα έχει 450 μέλη. 

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων και κυπέλλων σε χαμηλότερο επίπεδο. Η έδρα της βρίσκεται στη Σόλνα, στη Στοκχόλμη και ο πρόεδρός της είναι ο Λαρς Ίκχολμερ.
Δάσος Άλσος

μικρογραφία|Το δάσος Άλσος
Το Δάσος Άλσος (επίσημα Παιδαγωγικό Ινστιτούτο Άλσος) είναι ένα από τα δημοτικά πάρκα της Λευκωσίας. Το πάρκο αποτελεί μια σχεδόν παρθένα έκταση γης που φθάνει από την Παλλουριώτισσα έως την Αγλαντζιά. Η περιοχή του δάσους οριοθετείται στα βορειοδυτικά στην είσοδο του Πανεπιστημίου Κύπρου, και έχει θέα στο Ευρωπαϊκό Προεδρικό κτίριο της Κύπρου και το δημόσιο σχολείο της Αγλαντζιάς, που βρίσκεται στα νοτιοανατολικά της. Το πάρκο είναι ένας από τους μεγαλύτερους οικονομικούς παράδεισους της Λευκωσίας. Φιλοξενεί μια μεγάλη παιδική χαρά, καφετέρια, μονοπάτια μέσα στο δάσος για τους πεζούς, και γήπεδα ποδοσφαίρου και μπάσκετ.
Νότια Γερμανική Ποδοσφαιρική Ένωση

Η Νότια Γερμανική Ποδοσφαιρική Ένωση (γερμανικά: "Süddeutscher Fußball-Verband", SFV) είναι περιφερειακό διοικητικό όργανο όσον αφορά το άθλημα του ποδοσφαίρου στη Γερμανία. Η έδρα της βρίσκεται στο Μόναχο. H SFV αποτελεί ένα από τα 5 περιφερειακά μέλη της Γερμανικής Ποδοσφαιρικής Ομοσπονδίας.
Νοτιοδυτική Περιφερειακή Ποδοσφαιρική Ένωση

Η Νοτιοδυτική Περιφερειακή Ποδοσφαιρική Ένωση (γερμανικά: "Fussball-Regional-Verband Südwest", FRVS) είναι περιφερειακό διοικητικό όργανο όσον αφορά το άθλημα του ποδοσφαίρου στη Γερμανία. Η έδρα της βρίσκεται στο Έντενκομπεν. H FRVS αποτελεί ένα από τα 5 περιφερειακά μέλη της Γερμανικής Ποδοσφαιρικής Ομοσπονδίας.
Λουί Μαλ

Ο Λουί Μαλ (Louis Marie Malle, Thumeries, Nord, Γαλλία, 30 Οκτωβρίου 1932 – Μπέβερλι Χιλς, Καλιφόρνια, ΗΠΑ, 23 Νοεμβρίου 1995) ήταν Γάλλος σκηνοθέτης, σεναριογράφος και παραγωγός κινηματογραφικών ταινιών.

Το έργο του «Le Monde du Silence» (1956) κέρδισε το «Χρυσό Φοίνικα» στις Κάννες, ενώ επιπλέον βραβεύτηκε ως καλύτερο ντοκιμαντέρ του 1957. Ο Μαλ έχει επίσης τιμηθεί αρκετές φορές με το βραβείο του «Χρυσού Λέοντα». Εργάσθηκε τόσο για το Γαλλικό κινηματογράφο αλλά και στο Χόλιγουντ. Το 1968 επισκέφτηκε την Ινδία όπου έκανε μια σειρά από ντοκιμαντέρ για τον κινηματογράφο αλλά και για το δίκτυο BBC, τα οποία θεωρούσε ως τα καλύτερα της ζωής του. Τα πιο γνωστά του δημιουργήματα είναι οι ταινίες «Ascenseur pour l’echafaund» (1958), «Lacombe, Lucien» (1974), «Atlantic City» (1980), «My Dinner with Andre» (1981) και «Au revoir les enfants» (1987). 

Ο Μαλ τα τελευταία χρόνια της ζωής του ζούσε με την ηθοποιό Κάντις Μπέργκεν που είχε νυμφευθεί το 1980 και με την οποία απέκτησαν μία κόρη. Προηγούμενα (1965 – 1967) είχε κάνει έναν ακόμη γάμο με τη Γαλλίδα ηθοποιό και συγγραφέα Anne-Marie Deschodt. Ο Μαλ απέκτησε δύο ακόμη τέκνα, εκτός γάμου.
Ποδοσφαιρική Ομοσπονδία Γκότλαντ

Η Ποδοσφαιρική Ομοσπονδία Γκότλαντ (σουηδικά: "Gotlands Fotbollförbund", Gotlands FF) είναι ο οργανισμός που διατηρεί την εποπτεία του αθλήματος του ποδοσφαίρου στο νησί Γκότλαντ και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε στις 27 Φεβρουαρίου του 1921 και σήμερα έχει 32 μέλη.

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στo Βίσμπυ, στη νήσο Γκότλαντ και ο πρόεδρός της είναι ο Χανς Ρόσενγκρεν. 
thumb|left|Tα γραφεία της ομοσπονδίας στο Βίσμπυ.
Το Γκότλαντ είναι μέλος της Διεθνής Ομοσπονδίας Αγώνων Νήσων και η ομάδα ποδοσφαίρου του Γκότλαντ έχει πάρει μέρος στο Ποδόσφαιρο στους Αγώνες Νήσων.
Σουλί Αν

Το Σουλί Αν () είναι πρώην καραβανσεράι των Σκοπίων, πρωτεύουσας της Βόρειας Μακεδονίας. Ευρίσκεται εντός του παλαιού παζαριού. Αναφορά στο όνομά του γίνεται για πρώτη φορά το έτος 848 μετά την Εγίρα, δηλαδή το 1444 ή το 1445. Ορισμένες φορές αναφέρεται και ως "παλαιό καραβανσεράι", ενώ η ονομασία του, "Σουλί" («υγρό» ή «μουσκεμένο»), πιθανώς προέρχεται από την Σέραβα, μικρό ποταμό ο οποίος κυλούσε, παλαιότερα, σε κοντινή απόσταση.

Το καραβανσεράι διαθέτει εσωτερικό προαύλιο χώρο, ο οποίος είναι περιτριγυρισμένος από καμάρες δύο επιπέδων. Οι 27 αίθουσες του ισογείου χρησίμευαν ως αποθήκες, ενώ οι 30 αίθουσες του ορόφου χρησίμευαν ως πανδοχείο για τους ταξιδευτές εμπόρους. Όπως η πλειονότητα των παλαιών μνημείων των Σκοπίων, επίσης υπέστη τους σεισμούς του 1555 και του 1963, καθώς και την μεγάλη πυρκαγιά του 1689, με συνέπεια, σήμερα, να μην έχει απομείνει σχεδόν τίποτε από την αρχική μορφή του. Ως αποτέλεσμα, είναι αδύνατο να προσδιοριστεί με ακρίβεια η διαρρύθμισή του, καθώς και η αρχική μορφή της στέγης του.

Το Σουλί Αν έπαυσε να λειτουργεί ως καραβανσεράι στα τέλη του 19ου αιώνα, όταν και μετατράπηκε, πλήρως, σε αποθήκη. Σήμερα, φιλοξενεί την Σχολή Καλών Τεχνών, καθώς και το Μουσείο του Παλαιού Παζαριού, παραρτήματος του Μουσείου της Πόλεως των Σκοπίων.
Βασίλειος Δούκας Καματηρός

Ο Βασίλειος Δούκας Καματηρός ήταν Βυζαντινός αριστοκράτης και ανώτερος αξιωματούχος.

Ο Βασίλειος ήταν υιός του αξιωματούχου και θεολόγου Ανδρόνικου Δούκα Καματηρού, και αδερφός της Αυτοκράτειρας Ευφροσύνης Δούκαινας Καματηράς, συζύγου του Αλέξιου Γ΄ Άγγελου (βασίλευσε μεταξύ 1195-1203). Ήταν συγγενής της αυτοκρατορικής οικογένειας—η γιαγιά του, Ειρήνη Δούκαινα, ήταν, πιθανώς, κόρη του πρωτοστράτορα Μιχαήλ Δούκα, γαμπρού του Αλέξιου Α΄ Κομνηνού (β. 1081-1118)—και κατείχε τον υψηλό τίτλο του σεβαστού, ενώ, το 1166, κατείχε το αξίωμα του πρωτονοτάριου. Το 1182, κατείχε το αξίωμα του λογοθέτη του δρόμου, από το οποίο απολύθηκε, ενώ τυφλώθηκε (όπως φαίνεται, μόνο στο ένα μάτι) και εξορίσθηκε στη Ρωσία, όταν ο Ανδρόνικος Α΄ Κομνηνός (β. 1182-1185) ανήλθε στην εξουσία.

Κατά την διάρκεια της περιόδου βασιλείας του Ισαάκιου Β΄ Άγγελου (1185-1195) επέστρεψε στην Κωνσταντινούπολη, όπου και ανέλαβε εκ νέου το αξίωμα του λογοθέτη του δρόμου, ενώ παρέμεινε ενεργό μέλος της αυτοκρατορικής αυλής και κατά την διάρκεια της βασιλείας του γαμπρού του, Αλέξιου Γ΄. Μετά την Δ΄ Σταυροφορία, ο ίδιος διέφυγε στην Αυτοκρατορία της Νίκαιας, η οποία είχε ιδρυθεί από τον ανιψιό του, Θεόδωρο Α΄ Λάσκαρη. Το 1209/10 ο Λάσκαρης έστειλε τον Καματηρό σε πρεσβεία προς τον βασιλέα της Αρμενικής Κιλικίας, Λέοντα Α΄.
Τι έχουν να δουν τα μάτια μου

Τι έχουν να δουν τα μάτια μου είναι ο τίτλος ελληνικής κωμικής ταινίας του 1984, σε σκηνοθεσία του Θόδωρου Μαραγκού, στην οποία πρωταγωνιστεί ο Κώστας Τσάκωνας
Τόνι Χάρντινγκ

Ο Τόνι Χάρντινγκ (Anthony John Harding, 9 Ιανουαρίου 1942 – 12 Ιανουαρίου 2014) ήταν Βρετανός σχεδιαστής εικονογραφημένων εκδόσεων (κόμικς) που σχετίζονταν, κυρίως, με το ποδόσφαιρο. Συνεργάσθηκε με γνωστούς εκδοτικούς οίκους της Βρετανίας, δημιουργώντας μια πληθώρα χαρακτήρων, σε σειρές που κυκλοφόρησαν από παιδικά περιοδικά, ενώ αρκετές από αυτές αναδημοσιεύθηκαν σε πολλές ευρωπαϊκές χώρες, μεταξύ των οποίων και η Ελλάδα. Ο Χάρτινγκ υπήρξε, επίσης, ερασιτέχνης ποδοσφαιριστής.
Αικατερίνη Σουίνφορντ

Η Αικατερίνη Σουίνφορντ, δούκισσα του Λάνκαστερ ("Katherine de Roet", 1350 - 10 Μαΐου 1403), ήταν η τρίτη σύζυγος του Ιωάννη της Γάνδης, δούκα του Λάνκαστερ, γιου του βασιλιά Εδουάρδου Γ΄ της Αγγλίας. 

Η Αικατερίνη ήταν ερωμένη του δούκα πολλά χρόνια πριν από τον γάμο, τα παιδιά τους νομιμοποιήθηκαν όταν ήταν βασιλιάς ο ξάδελφος τους Ριχάρδος Β΄ της Αγγλίας. Ο μεγαλύτερος γιος του συζύγου της από τον πρώτο γάμο Ερρίκος Δ΄ της Αγγλίας ανέτρεψε τον Ριχάρδο Β΄ και επικύρωσε διάταγμα με το οποίο οι απόγονοι του πατέρα του με την Αικατερίνη Σουίνφορντ δεν θα μπορούσαν να ανέβουν στον θρόνο. Οι απόγονοι της ήταν μέλη του Οίκου των Μπωφόρ και ήταν πρωταγωνιστές στον Πόλεμο των Ρόδων. Ο Ερρίκος Ζ΄ της Αγγλίας έγινε βασιλιάς χάρη στα δικαιώματα (1485) που είχε από την μητέρα του Μαργαρίτα Μπωφόρ δισέγγονη του Ιωάννη της Γάνδης και της Αικατερίνης Σουίνφορντ. Η γραμμή ωστόσο είχε αποκλειστεί από τον θρόνο γι'αυτό ο Ερρίκος Ζ΄ ανακηρύχτηκε βασιλιάς "στο δικαίωμα της κατάκτησης" μετακινώντας την ημερομηνία στις 21 Αυγούστου 1485 πριν νικήσει τον Ριχάρδο Γ΄ της Αγγλίας στην Μάχη του Μπόσγουορθ.
Άουγκουστ φον Πάρσεβαλ

Ο Άουγκουστ φον Πάρσεβαλ (, 5 Φεβρουαρίου 1861, Φράνκενταλ – 22 Φεβρουαρίου 1942, Βερολίνο) ήταν Γερμανός σχεδιαστής αερόπλοιων.

Σε νεαρή ηλικία, ο φον Πάρσεβαλ παρακολούθησε μαθήματα της Βασιλικής Βαυαρικής Στρατιωτικής Σχολής στο Μόναχο από το 1873 έως το 1878 όταν συμμετείχε σε εξετάσεις για δοκίμους ("Fähnrichexamen"). Στη συνέχεια εισήλθε στο 3ο Βασιλικό Βαυαρικό Σύνταγμα Πεζικού "Πρίγκιπας Κάρολος της Βαυαρίας". Ήταν αυτοδίδακτος, και ασχολήθηκε με θέματα αεροναυτικής. Στο οχυρό του Άουγκσμπουργκ ήρθε σε επαφή με τον Άουγκουστ Ρίντινγκερ και μεταγενέστερα γνώρισε τον συνεργάτη του, Ρούντολφ Χανς Μπαρτς φον Ζίγκσφελντ, με τον οποίο ανέπτυξε τα "Drachenballons": αερόστατα τα οποία χρησιμοποιούνται από τον στρατό για παρατήρηση.

Το 1901 οι Πάρσεβαλ και Ζίγκσφελντ άρχισαν την κατασκευή ενός πηδαλιουχούμενου αερόπλοιου. Μετά τον θάνατο του Ζίγκσφελντ κατά τη διάρκεια προσγείωσης με μη προσδεδεμένο αερόστατο το 1902, το έργο διακόπηκε μέχρι το 1905.

Μέχρι το 1905, χάρη σε βελτιώσεις στον σχεδιασμό κινητήρων, ήταν πλέον διαθέσιμος ένας κατάλληλος κινητήρας. Τα μοντέλα του έλαβαν άδεια από τη βρετανική εταιρεία Vickers. Μέχρι το τέλος του Α΄ Παγκοσμίου Πολέμου, κατασκευάστηκαν 22 αερόπλοια τύπου Πάρσεβαλ (τόσο μη άκαμπτα όσο και ημιάκαμπτα). Στα τέλη της δεκαετίας του '20 και στις αρχές της δεκαετίας του '30, τέσσερα ακόμη ημιάκαμπτα αερόπλοια κατασκευάστηκαν με βάση την «αρχή Πάρσεβαλ-Νάατζ».

Οι πτήσεις των μοντέλων του Πάρσεβαλ όπως και του Ζέπελιν, συγκέντρωναν πλήθος κόσμου.
Ποδοσφαιρική Ομοσπονδία Σόντερμανλαντ

Η Ποδοσφαιρική Ομοσπονδία Σόντερμανλαντ (σουηδικά: "Södermanlands Fotbollförbund", Södermanlands FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία Σόντερμανλαντ και σε ορισμένους δήμους στο νοτιότερο περιφερειακό τμήμα της Κομητείας της Στοκχόλμης και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε στις 25 Μαρτίου του 1917 και σήμερα έχει 139 μέλη.

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στην Εσκιλστούνα και ο πρόεδρός της είναι ο Λαρς Βέσμαν.
Ποδοσφαιρική Ομοσπονδία Γιέμτλαντ-Χαργιεντόλεν

Η Ποδοσφαιρική Ομοσπονδία Γιέμτλαντ-Χαργιεντόλεν (σουηδικά: "Jämtland-Härjedalens Fotbollförbund", JHFF) είναι ο οργανισμός που διατηρεί την εποπτεία του αθλήματος του ποδοσφαίρου στις ιστορικές επαρχίες Γιέμτλαντ και Χαργιεντόλεν και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε το 1928 και σήμερα έχει 63 μέλη.

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Έστερσουντ και ο πρόεδρός της είναι ο Λιφ Νίλσον.
Υδραγωγείο των Σκοπίων

Το Υδραγωγείο των Σκοπίων () είναι πρώην βυζαντινό ή οθωμανικό υδραγωγείο, ευρισκόμενο σε απόσταση 2 χμ. βορειοδυτικά του κέντρου της πόλεως των Σκοπίων, πρωτεύουσας της Βόρειας Μακεδονίας. Αποτελεί ένα εκ των τριών, συνολικά, υδραγωγείων τα οποία αριθμούσε η περιοχή της Γιουγκοσλαβίας, καθώς και το μοναδικό στη Μακεδονία. Η ακριβής ημερομηνία ανέγερσής του είναι άγνωστη, ενώ είναι πιθανό να ανεγέρθηκε από τους Ρωμαίους ή τους Βυζαντινούς, ωστόσο θεωρείται πιθανότερο να ανεγέρθηκε κατά τη διάρκεια του 16ου αιώνα.
Ποδοσφαιρική Ομοσπονδία Μπλέκινγκε

Η Ποδοσφαιρική Ομοσπονδία Μπλέκινγκε (σουηδικά: "Blekinge Fotbollförbund", Blekinge FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία Μπλέκινγκε και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε στις 25 Μαρτίου του 1917 και σήμερα έχει 63 μέλη.

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Κάρλσχαμν και ο πρόεδρός της είναι ο Περ-Όλα Γιόχανσον.
Παρασκευή φαγητού

μικρογραφία|Παρασκευή φαγητού σε μαγειρείο της Ουάσιγκτον.

Η παρασκευή φαγητού είναι η επεξεργασία των ωμών τροφίμων ώστε να ληφθεί ένα γαστρονομικό πιάτο κατάλληλο, υγιεινό και γευστικό για τον άνθρωπο.Πρόκειται για τέχνη και εφαρμοσμένη επιστήμη, που περιλαμβάνει αλλά δεν περιορίζεται σε μαγείρεμα. 

Γενικά, τα τρόφιμα δεν πρέπει να τρώγονται ωμά, επειδή η ωμοφαγία εγκυμονεί κινδύνους για τροφική δηλητηρίαση από επιβλαβή βακτήρια, ιούς, παράσιτα ή τοξίνες.
Ερρίκος Μπωφόρ, 2ος κόμης του Σόμερσετ

Ο Ερρίκος Μπωφόρ, 2ος κόμης του Σόμερσετ ("Henry Beaufort, 2nd Earl of Somerset", 26 Νοεμβρίου 1401 - 25 Νοεμβρίου 1418) ήταν μεγαλύτερος γιος του Ιωάννη Μπωφόρ, 1ου κόμη του Σόμερσετ και της Μάργκαρετ Χόλλαντ, δούκισσας του Κλάρενς. Ο πατέρας του ήταν μεγαλύτερος γιος του Ιωάννη της Γάνδης από την τελευταία σύζυγο του και πρώην ερωμένη του Αικατερίνη Σουίνφορντ. Ο Ερρίκος Μπωφόρ διαδέχθηκε τον πατέρα του στις 16 Μαρτίου 1410 και τέθηκε υπό την κηδεμονία της μητέρας του μέχρι 15 ετών. Σε ηλικία 17 ετών βρέθηκε στις διαταγές του θείου του 
Τόμας Μπωφόρ, δούκα του Έξετερ στον Εκατονταετή Πόλεμο, στην "πολιορκία της Ρουέν" βρήκε τον θάνατο μαζί με πολλούς άλλους ευγενείς αν και τα ακριβή αίτια του θανάτου του παραμένουν άγνωστα. Δεν παντρεύτηκε ποτέ, δεν απέκτησε παιδιά και τον διαδέχθηκε ο δεύτερος αδελφός του Ιωάννης Μπωφόρ, 1ος δούκας του Σόμερσετ.
Δυτική Γερμανική Ποδοσφαιρική Ένωση

Η Δυτική Γερμανική Ποδοσφαιρική Ένωση (γερμανικά: "Westdeutscher Fußballverband", WDFV) είναι περιφερειακό διοικητικό όργανο όσον αφορά το άθλημα του ποδοσφαίρου στη Γερμανία. Η έδρα της βρίσκεται στο Ντούισμπουργκ. H WDFV αποτελεί ένα από τα 5 περιφερειακά μέλη της Γερμανικής Ποδοσφαιρικής Ομοσπονδίας.
ΦΚ Στούμπρας

Η ΦΚ Στούμπρας είναι λιθουανική ποδοσφαιρική ομάδα με έδρα την πόλη Κάουνας. Συμμετέχει στο Πρωτάθλημα ποδοσφαίρου Λιθουανίας. Ιδρύθηκε το 2013. Χρώματα της ομάδας είναι το μπλε και το λευκό. Έδρα της ομάδας είναι το Ντάριους και Γκιρένας Στάτιουμ.
Κεντρική Εκλογική Επιτροπή της Ρωσικής Ομοσπονδίας

μικρογραφία|150x150εσ|Έμβλημα της Κεντρικής Εκλογικής Επιτροπής
μικρογραφία|Πρώην λογότυπο της Κεντρικής Εκλογικής Επιτροπής
Η Κεντρική Εκλογική Επιτροπή της Ρωσικής Ομοσπονδίας () είναι το ανώτερο εξουσιακό σώμα υπεύθυνο για τη διεξαγωγή των ομοσπονδιακών εκλογών και την επίβλεψη των τοπικών εκλογών στη Ρωσική Ομοσπονδία. Ιδρύθηκε το Σεπτέμβριο του 1993 και αποτελείται από 15 μέλη. Ο Πρόεδρος της Ρωσίας, η Κρατική Δούμα και το Συμβούλιο της Ομοσπονδίας της Ρωσίας διορίζουν από πέντε μέλη. Με τη σειρά τους, αυτά τα μέλη εκλέγουν τον Πρόεδρο, τον αντιπρόεδρο και τον Γραμματέα. Η Επιτροπή βρίσκεται στην εξουσία για μια θητεία τεσσάρων ετών.

Στις 30 Ιανουαρίου 2007, ο Πρόεδρος της Ρωσίας πέρασε μια τροποποίηση στη ρωσική εκλογική νομοθεσία, η οποία θα επιτρέψει στους ανθρώπους χωρίς νομική τριτοβάθμια εκπαίδευση να γίνουν μέλη της Κεντρικής Εκλογικής Επιτροπής.
Κανάλι της Μοζαμβίκης

μικρογραφία|Έκταση του Καναλιού της Μοζαμβίκης
Το Κανάλι της Μοζαμβίκης (, μαλαγασικά: Lakandranon'i Mozambika, ) είναι βραχίονας του Ινδικού Ωκεανού που βρίσκεται μεταξύ της της Μαδαγασκάρη και της Μοζαμβίκης, δύο χωρών στην ΝΑ Αφρική. Το κανάλι έχει πλάτος 1600 χιλιόμετρα μακρά και η απόσταση μεταξύ των δύο πλευρών είναι 419 χιλιόμετρα στο στενότερο σημείο του, και το βάθος του φτάνει τα 3.292 μέτρα περίπου 230 χιλιόμετρα από τις ακτές της Μοζαμβίκης. Ένα θερμό ρεύμα, το Ρεύμα Μοζαμβίκης, ρέει με νότια κατεύθυνση προς το κανάλι, που οδηγεί στο ρεύμα Αγκούλιας ανοικτά της ανατολικής ακτής της Νότιας Αφρικής.
Το Κανάλι της Μοζαμβίκης ήταν χώρος συγκρούσεων του Β΄ Παγκοσμίου Πολέμου κατά τη διάρκεια της Μάχης της Μαδαγασκάρης.
Άντριους Γκούντζιους

Ο Άντριους Γκούντζιους είναι Λιθουανός δισκοβόλος. 

Γεννήθηκε στο Κάουνας της Λιθουανίας στις 14 Φεβρουαρίου 1991.
Βόρεια Γερμανική Ποδοσφαιρική Ένωση

Η Βόρεια Γερμανική Ποδοσφαιρική Ένωση (γερμανικά: "Norddeutscher Fußball-Verband", NFV) είναι περιφερειακό διοικητικό όργανο όσον αφορά το άθλημα του ποδοσφαίρου στη Γερμανία. Η έδρα της βρίσκεται στη Βρέμη. H NFV αποτελεί ένα από τα 5 περιφερειακά μέλη της Γερμανικής Ποδοσφαιρικής Ομοσπονδίας.
Ποδοσφαιρική Ομοσπονδία Μπόουσλαν

Η Ποδοσφαιρική Ομοσπονδία Μπόουσλαν (σουηδικά: "Bohusläns Fotbollförbund", Bohusläns FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία Μπόουσλαν και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε το 1917 και σήμερα έχει 70 μέλη.

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στη Χέναν και ο πρόεδρός της είναι ο Τόμι Πέτερσον.
Βορειοανατολική Γερμανική Ποδοσφαιρική Ένωση

Η Βορειοανατολική Γερμανική Ποδοσφαιρική Ένωση (γερμανικά: "Nordostdeutscher Fußballverband", NOFV) είναι περιφερειακό διοικητικό όργανο όσον αφορά το άθλημα του ποδοσφαίρου στη Γερμανία. Η έδρα της βρίσκεται στο Βερολίνο. H NOFV αποτελεί ένα από τα 5 περιφερειακά μέλη της Γερμανικής Ποδοσφαιρικής Ομοσπονδίας.
Ποδοσφαιρική Ομοσπονδία Βέρμλαντ

Η Ποδοσφαιρική Ομοσπονδία Βέρμλαντ (σουηδικά: "Värmlands Fotbollförbund", VFF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία Βέρμλαντ και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε στις 2 Απριλίου του 1918 και σήμερα έχει 138 μέλη.

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Κάρλσταντ και η πρόεδρός της είναι η Ανελί Λάρσον.
Μπουτιφάρα

μικρογραφία|Μπουτιφάρα στη σχάρα
μικρογραφία|Λευκό μπουτιφάρα
μικρογραφία|Μαύρο μπουτιφάρα
μικρογραφία|Μπουτιφάρα σολεντένα στην Κολομβία
"Το Μπουτιφάρα" ( ) είναι λουκάνικο της καταλανικής κουζίνας.

Παρασκευάζεται με παραδοσιακή συνταγή από ακατέργαστο χοιρινό κρέας και μπαχαρικά. Υπάρχει ποικιλία τύπων στην Ιταλία και την Πορτογαλία.

Στην Κολομβία, τα "Μπουτιφάρα σολεντένα" είναι  λαϊκή παράδοση στο Σολεντάτ του Ατλάντικο.
Χακόμπο Ματσοβέρ

Ο Χακόμπο Ματσοβέρ (ισπανικά: "Jacobo Machover") είναι Κουβανός πανεπιστημιακός, συγγραφέας και δημοσιογράφος. Γεννήθηκε το 1954 στην Αβάνα της Κούβας, από την οποία και αποχώρησε το 1963, ενώ, έκτοτε, κατοικεί στη Γαλλία.

Ο Χακόμπο Ματσοβέρ είναι ο συγγραφέας αριθμού έργων, εντός των οποίων ασκεί κριτική στο καστρικό καθεστώς.
Ποδοσφαιρική Ομοσπονδία Ντολάρνα

Η Ποδοσφαιρική Ομοσπονδία Ντολάρνα (σουηδικά: "Dalarnas Fotbollförbund", Dalarnas FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία Ντολάρνα και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου.

Η ομοσπονδία έχει 91 μέλη και είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Φάλουν και ο πρόεδρός της είναι ο Λαρς Νόρμαν.
Ναραγιάνα Παντίτα

Ο Ναραγιάνα Παντίτα (, σανσκριτικά: नारायण पण्डित) (1340–1400) ήταν μεγάλος Ινδός μαθηματικός. Ο Πλόφκερ γράφει ότι τα κείμενά του ήταν οι πιο σημαντικές μαθηματικές πραγματείας στα Σανσκριτικά μετά από αυτά του Μπασκάρα, εξαιρώντας τη σχολή της Κεράλα. Έγραψε το έργο Γκανίτα Καουμούντι (κυριολεκτικά "Σεληνόφως των μαθηματικών") το 1356 σχετικά με τις μαθηματικές λειτουργίες. Το έργο προέβλεψε πολλές εξελίξεις στη συνδυαστική. Σχετικά με τη ζωή του, είναι πιο γνωστό ότι:Ο Ναραγιάνα Παντίτ είχε γράψει δύο έργα, μια αριθμητική πραγματεία που ονομάζεται Γκανίτα Καουμούντι και μια αλγεβρική πραγματεία που ονομάζεται Μπιτζγκανίτα Βατάμσα. Ο Ναραγιάνα θεωρείται επίσης ο συγγραφέας ενός περίπλοκου σχολιασμού του Λιλαβάτι του Μπασκάρα Β΄ με τίτλο Καρμαπραντιπίκα (ή Κάρμα-Πραντάτι). Παρόλο που το Καρμαπραντιπίκα περιέχει λίγα πρωτότυπα έργα, περιέχει επτά διαφορετικές μεθόδους για τον τετραγωνισμό αριθμών, μια συνεισφορά που είναι εξ ολοκλήρου πρωτότυπη για τον συγγραφέα, καθώς και συνεισφορές στην άλγεβρα και τα μαγικά τετράγωνα.

Τα άλλα σημαντικά έργα του Ναραγιάνα περιέχουν μια ποικιλία μαθηματικών αναπτύξεων, συμπεριλαμβανομένου ενός κανόνα για τον υπολογισμό των κατά προσέγγιση αξιών των τετραγωνικών ριζών, οι έρευνες για την απροσδιόριστη εξίσωση δεύτερης τάξης "nq"2 + 1 = "p"2 (εξίσωση του Πελλ), λύσεις απροσδιόριστων εξισώσεων υψηλότερης τάξης, μαθηματικές λειτουργίες με το μηδέν, διάφοροι γεωμετρικοί κανόνες, μέθοδοι παραγοντοποίησης ακέραιων αριθμών και μια συζήτηση για μαγικά τετράγωνα και παρόμοια στοιχεία. Υπάρχουν επίσης αποδείξεις ότι ο Ναραγιάνα έκανε μικρές συνεισφορές στις ιδέες του διαφορικού λογισμού που βρέθηκαν στο έργο του Μπασκάρα Β΄. Ο Ναραγιάνα έχει επίσης συμβάλει στο θέμα των κυκλικών τετραπλάσιων. Ο Ναραγιάνα πιστώνεται επίσης με την ανάπτυξη μιας μεθόδου για τη συστηματική παραγωγή όλων των μεταλλαγών μιας δεδομένης ακολουθίας.

Οι αγελάδες του Ναραγιάνα είναι μια ολόκληρη ακολουθία που δημιουργείται από την θεώρηση μιας αγελάδας, η οποία αρχίζει να έχει ένα μωρό το χρόνο, αρχίζοντας από το τέταρτο έτος της ζωής της, και όλα τα παιδιά της κάνουν το ίδιο. Ένα παράδειγμα είναι αυτό: : 1, 1, 1, 2, 3, 4, 6, 9, 13, 19, …
Ρυθμιστική Επιτροπή Τηλεπικοινωνιών του Μπανγκλαντές

Η Ρυθμιστική Επιτροπή Τηλεπικοινωνιών του Μπανγκλαντές (ΡΕΤΜ) () είναι ανεξάρτητη επιτροπή που ιδρύθηκε βάσει του Νόμου Τηλεπικοινωνιών του Μπανγκλαντές το 2001 (Νόμος αρ. 18 του 2001). Η επιτροπή είναι υπεύθυνη για τη ρύθμιση όλων των θεμάτων που σχετίζονται με τις τηλεπικοινωνίες (καλωδιακή, κυψελοειδή, δορυφορική και καλωδιακή) από το Μπαγκλαντές.

Η Επιτροπή άρχισε να λειτουργεί από τις 31 Ιανουαρίου του 2002 με όραμα την διευκόλυνση των οικονομικά προσιτών τηλεπικοινωνιακών υπηρεσιών και την αύξηση της τηλεπυκνότητας τουλάχιστον στα 10 τηλέφωνα ανά 100 κατοίκους μέχρι το 2010.
Μαντώ Γαστεράτου

H Μαντώ Γαστεράτου (γεν. Διαμάντω-Μαρία Γαστεράτου, 8 Μαρτίου 1988) είναι Ελληνίδα παρουσιάστρια, ραδιοφωνική παραγωγός και πρώην μοντέλο. Έγινε γνωστή στο ευρύ κοινό από τη συμμετοχή της στα Καλλιστεία του ANT1 το 2010, όπου κέρδισε τον τίτλο Μις Ελλάς 2010. Από το 2013 μέχρι σήμερα εργάζεται ως παρουσιάστρια σε διάφορους τηλεοπτικούς σταθμούς και ως ραδιοφωνική παραγωγός.
Αληθινοί Έρωτες

Αληθινοί Έρωτες είναι ο τίτλος ελληνικής τηλεοπτικής σειράς αυτοτελών επεισοδίων με αισθηματικό, δραματικό και ερωτικό περιεχόμενο. Προβλήθηκε τις τηλεοπτικές σεζόν 2007-2008 & 2008-2009 από τον Alpha TV. Το πρώτο επεισόδιο προβλήθηκε στις 5 Νοεμβρίου 2007 και το τελευταίο την 1 Απριλίου 2009. Ο πρώτος κύκλος αποτελείται από 25 επεισόδια, ενώ ο δεύτερος από 15 επεισόδια.

Το περιεχόμενο των ιστοριών είναι αισθηματικό, ερωτικό, νεανικό και αφορά αληθινές ερωτικές ιστορίες τηλεθεατών. Οι ηθοποιοί καθώς οι σεναριογράφοι και οι σκηνοθέτες είναι διαφορετικοί σε κάθε επεισόδιο της σειράς. Σενάρια επεισοδίων της σειράς έχουν γράψει οι: Βλάσης Καραπάνος, Κατερίνα Μαρινάκη, Νίκος Μουρατίδης, Βίκυ Αλεξοπούλου, Γιάννης Φρίξος, Ιωάννα Μανούσακα, Νίκος Κατράκης, Γιάννης Σκαραγκάς, Νίκος Τζαβέλλας, Μαρία Λούκα, Άσπα Καλλιάνη, Αντώνης Χαϊμαλίδης, Στέλιος Καμμίτσης, Δημήτρης Εμμανουηλίδης, Θεοδώρα Κατσίφη, Αγγελίτα Τσούγκου, Γιώργος Κρητικός, Νίκος Λέρος και Άντα Γκουρμπαλή. Σκηνοθέτες των επεισοδίων έχουν υπάρξει οι: Βασίλης Ντούρος, Δημήτρης Κουτσιαμπασάκος, Βαγγέλης Σεϊτανίδης, Μπάμπης Σπανός, Νίκος Κρητικός, Παναγιώτης Φαφούτης, Βασίλης Τσελεμέγκος, Στρατούλα Θεοδωράτου, Παναγιώτης Πορτοκαλάκης και Λευτέρης Χαρίτος.

Στον πρώτο κύκλο επεισοδίων τον πρόλογο και των επίλογο των επεισοδίων διηγείται ο Νίκος Μουρατίδης που έχει το ρόλο του αφηγητή των ιστοριών. Στον δεύτερο κύκλο δεν υπάρχει αντίστοιχος ρόλος. 

Το τραγούδι των τίτλων της σειράς, Δες καθαρά (Face à la mer), ερμηνεύει η Ανδριάνα Μπάμπαλη.
Θεέ μου, βοήθησε με να επιζήσω από αυτόν τον θανάσιμο έρωτα

Η απεικόνιση με την ονομασία Θεέ μου, βοήθησε με να επιζήσω από αυτόν τον θανάσιμο έρωτα (ρωσικά: "Господи! Помоги мне выжить среди этой смертной любви", γερμανικά: "Mein Gott, hilf mir, diese tödliche Liebe zu überleben"), μερικές φορές επίσης γνωστό στα γερμανικά ως το "αδελφικό φιλί" (""), είναι ένα από τα διασημότερα γκράφιτι στο τείχος του Βερολίνου, γνωστό για την οξεία, σατιρική απεικόνιση του. Δημιουργήθηκε το 1990, και απεικονίζει τους Λεονίντ Μπρέζνιεφ (γενικό γραμματέα της ΕΣΣΔ) και τον Έριχ Χόνεκερ (αρχιγραμματέα της Ανατολικής Γερμανίας) να ανταλλάσουν θερμό φιλί. 

Η απεικόνιση βασίζεται σε πραγματικό περιστατικό κατά την επίσκεψη του Μπρέζνιεφ στις 7 Οκτωβρίου το 1979 στο ανατολικό Βερολίνο και την συνάντηση του με τον Χόνεκερ για τον εορτασμό της επετείου της εγκαθίδρυσης του κομμουνισμού στην Ανατολική Γερμανία, και την υπογραφή εμπορικών συμφωνιών, όπου κατά τον τυπικό σοσιαλιστικό συντροφικό ασπασμό μεταξύ τους οι 2 τους έμοιαζαν σαν να φιλιούνται παθιασμένα στο στιγμιότυπο που φωτογραφήθηκαν.

Μια παρόμοια απεικόνιση ακολουθώντας το ίδιο πρότυπο, δημιουργήθηκε το 2016 στο Μπρίστολ του Ηνωμένου Βασιλείου όπου στην εκδοχή αυτή φιλιούνται ο Βλαντιμίρ Πούτιν (πρόεδρος της Ρωσίας) και ο Ντόναλντ Τραμπ (πρόεδρος των ΗΠΑ).
Ποδοσφαιρική Ομοσπονδία Όνγερμανλάντ

Η Ποδοσφαιρική Ομοσπονδία Όνγερμανλάντ (σουηδικά: "Ångermanlands Fotbollförbund", Ångermanlands FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία Όνγερμανλάντ και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου.

Η ομοσπονδία έχει 65 μέλη και είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Έρνσκελντσβικ και ο πρόεδρός της είναι ο Μπερντ Λίντστρομ.
Ποδοσφαιρική Ομοσπονδία Δυτικού Γκότλαντ

Η Ποδοσφαιρική Ομοσπονδία Δυτικού Γκότλαντ (σουηδικά: "Västergötlands Fotbollförbund", Västergötlands FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία του Δυτικού Γκότλαντ και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε στις 2 Απριλίου του 1918 και σήμερα έχει 258 μέλη.

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Σκέβντε και ο πρόεδρός της είναι ο Γκέραρντ Σάγκερ.
Εδμόνδος Μπωφόρ, 2ος δούκας του Σόμερσετ

Ο Εδμόνδος Μπωφόρ, 2ος δούκας του Σόμερσετ (1406 - 22 Μαΐου 1455) ήταν γιος του Ιωάννη Μπωφόρ, 1ου κόμη του Σόμερσετ και της Μάργκαρετ Χόλλαντ, δούκισσας του Κλάρενς. Ο Εδμόνδος Μπωφόρ ήταν σημαντική στρατιωτική φυσιογνωμία στον Πόλεμο των Ρόδων και τον Εκατονταετή Πόλεμο, διαδέχτηκε επιπλέον τους τίτλους του 4ου κόμη του Σόμερσετ, του 1ου κόμη του Ντόρσετ και του κόμη του Μορτέν. Έμεινε γνωστός για την σκληρή αντιπαλότητα του με τον Ριχάρδο της Υόρκης.
Εθνικό Βραβείο Παιδιού

Το Εθνικό Βραβείο Παιδιού είναι η πιο αξιοσημείωτη μεταξύ των δραστηριοτήτων της Ακαδημίας Σίσου του Μπαγκλαντές στο Μπανγκλαντές. Αυτός ο διαγωνισμός διεξάγεται από το 1978. Ο διαγωνισμός διεξάγεται σε δύο ομάδες με 62 θέματα στη λογοτεχνία, τον πολιτισμό και τον αθλητισμό. Σε επίπεδο ουπαζίλα (υποεπαρχία), η πρώτη θέση στην επαρχία συμμετέχει σε εθνικό επίπεδο αφού διασχίσει το επαρχιακό επίπεδο και το ζωνικό επίπεδο. Σε αυτό το διαγωνισμό, περίπου 300.000 παιδιά συμμετέχουν στην ευκαιρία να αναπτύξουν τα ταλέντα τους κάθε χρόνο. Ο στόχος αυτού του διαγωνισμού είναι να διερευνήσει τα λανθάνοντα ταλέντα και τα ταλέντα των παιδιών από το επίπεδο βάσης.
Χαριφουντσάι

μικρογραφία|Χάρτης της Χαριπουντζάγια και των γειτονικών κρατών το 1000-1100 μ.Χ.Υπόμνημα: Πράσινο: Χαριπουντσάι Ανοιχτό μπλε: Βασίλειο Λάβο Κόκκινο: Αυτοκρατορία των Χμερ Κίτρινο: Τσάμπα Μπλε: Ντάι Βιέτ Ροζ: Βασίλειο Παγκάν Ανοιχτό πράσινο: Αυτοκρατορία Σριβιτζάγια
Το Χαριφουντσάι ή Χαριμπουντζάγια (από τη ταϊλανδική λέξη หริภุญชัย, χμερ: ហរិបុញ្ជ័យ, μεταγραφή: "Hariponhchey", προέρχονται από τη λέξη Haribhuñjaya της γλώσσας Πάλι) ήταν ένα βασίλειο των Μον στο βόρειο μέρος της σημερινής Ταϊλάνδης στους αιώνες πριν την μετακίνηση των Ταϊλανδών στην περιοχή. Σε όλη τη διάρκεια ύπαρξης του βασιλείου, πρωτεύουσα ήταν το Λαμφούν, το οποίο επίσης ονομαζόταν Χαριφουντσάι εκείνη την εποχή. Το 1292 η πόλη πολιορκήθηκε και κατακτήθηκε από τον Μανγκράι του Ταϊλανδικού βασιλείου Λαν Να.

Οι κύριες θρησκείες ήταν ο Βουδισμός Θεραβάντα, ο Ινδουισμός και το Ισλάμ.
Μπελάλ Μουχαμάντ

Ο Μπελάλ Μουχαμάντ (20 Νοεμβρίου 1936 – 30 Ιουλίου 2013) ήταν ένας από τους ιδρυτές του Κέντρου Σουαντχίν Μπάνγκλα Μπετάρ.
Ντάι Βιέτ

Το Ντάι Βιέτ (βιετναμικά τσου νομ: 大越, βιετναμικά: Đại Việt, προφέρεται ɗâjˀ vìət, κυριολεκτικά Μεγάλο Βιέτ) είναι το όνομα του Βιετνάμ για τις περιόδους μεταξύ των ετών 1054 και 1400 και το 1428 έως το 1804. Ξεκινώντας από την βασιλεία του Λι Θαν Τονγκ (1054-1072), τρίτου αυτοκράτορα της Δυναστείας Λι, μέχρι την κυριαρχία του Γκια Λονγκ (βασίλεψε το 1802-1820), πρώτου αυτοκράτορα της δυναστείας Νγκουιέν, ήταν το δεύτερο μακροβιότερο όνομα που χρησιμοποιήθηκε για τη χώρα μετά το "Βαν Λανγκ".
Σουμπάς Χοτ

Ο Σουμπάς Χοτ FRS (γεννημένος στις 10 Ιουνίου 1978 στο Ιτσαλκαράντζι) είναι Ινδοαμερικανός μαθηματικός και επιστήμονας θεωρητικής πληροφορικής που είναι Καθηγητής της Επιστήμης των Υπολογιστών Τζούλιους Σίλβερ στο Ινστιτούτο Κουράντ των Μαθηματικών Επιστημών στο Πανεπιστήμιο Νέας Υόρκης. Η απρόσμενη και πρωτότυπη συμβολή του Χοτ παρέχουν σημαντικές πληροφορίες σχετικά με άλυτα προβλήματα στον τομέα της υπολογιστικής πολυπλοκότητας. Είναι γνωστός για τις εικασίες μοναδικών παιγνίων.

Ο Χοτ έλαβε το Βραβείο Νεβάνλινα από τη Διεθνή Μαθηματική Ένωση το 2014. Έγινε Έταιρος ΜακΆρθουρ το 2016 και εξελέγη Έταιρος της Βασιλικής Εταιρείας το 2017.
Ότμαρ Χίτσφελντ

Ο Ότμαρ Χίτσφελντ (γερμανικά: "Ottmar Hitzfeld", , γενν. στις 12 Ιανουαρίου 1949) είναι Γερμανός πρώην ποδοσφαιριστής και προπονητής. Έχει το ψευδώνυμο "der General" («ο στρατηγός») και «Gottmar Hitzfeld» (το Γκοτ, είναι η γερμανική λέξη για το «θεό»). Έχει συγκεντρώσει συνολικά 18 μεγάλους τίτλους.
Ποδοσφαιρική Ομοσπονδία Ντάλσλαντ

Η Ποδοσφαιρική Ομοσπονδία Ντάλσλαντ (σουηδικά: "Dalslands Fotbollförbund", Dalslands FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία Ντάλσλαντ και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου.

Η ομοσπονδία έχει 35 μέλη και είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Μέλερουντ και ο πρόεδρός της είναι ο Μάρκους Σβένσον. Πριν από τον Σβένσον πρόεδρος ήταν ο Ίνγκεμαρ Κάρλσον.
Σαχίντ Αχάντ

Ο Σαχίντ Αχάντ (βεγγαλικά: শহীদ আখন্দ, γεννήθηκε το 1935), είναι συγγραφέας και μυθιστοριογράφος της Βεγγαλικής λογοτεχνίας. Ζει στο Μπαγκλαντές, και είναι τυφλός εδώ και μερικά χρόνια. Έχει 3 κόρες και 1 γιο.